PROIECT

**HOTĂRÂREA Nr.\_\_\_**

privind avizarea încheierii unui act adiţional la contractul de servicii pentru prestarea activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al județului Mureș - Zona 2 - Târgu Mureș” (negociere fără publicare prealabilă a unui anunț de participare) nr. 3629/27.06.2023

Consiliul local ........... întrunit în şedinţa ordinară din data de .........;

Luând act de raportul ......... , referatul de aprobare al Presedintelui ......, în calitate de iniţiator, înregistrată cu nr. ...... şi de raportul comisiei de specialitate a Consiliului local,

Ţinând cont de prevederile art.10 alin. (3), coroborate cu cele ale art.34 și art.35 alin. (1) din Contractul de delegare nr. 3629/27.06.2023 încheiat cu Asocierea POLARIS M HOLDING SRL (lider de asociere) – SC URBAN GRUP ENVIRONMENT SRL, ale art.33 din Ordinul președintelui ANRSC nr.640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, cu modificările și completările ulterioare, precum şi de cele ale art.9 alin.(2) lit.„d” şi art.23 alin.(1) lit.„b” din Legea serviciilor comunitare de utilităţi publice nr.51/2006, cu modificările şi completările ulterioare,

Având în vedere adresa nr. 238/14.03.2024 al Asocierii POLARIS M HOLDING SRL (lider de asociere) – SC URBAN GRUP ENVIRONMENT, Raportul tehnico-economic nr. 88/20.03.2024 al Departamentului tehnic și economic al ADI Ecolect Mureș,

În temeiul art. 129 alin. (2) lit. „d” coroborat cu alin. (7) lit. „n”, art. 132, art. 139 alin. (1) din OUG 57/2019 privind codul administrativ,

**HOTĂRĂȘTE:**

**Art.1.** Se avizează, fișele de fundamentare actualizate pentru stabilirea tarifului de colectare separată și transport separat al deșeurilor reziduale și a biodeșeurilor, respectiv pentru stabilirea tarifului de colectare separată și transport separat al deșeurilor reciclabile de hârtie, metal, plastic și sticlă din deșeurile municipale , conform Fișelor de fundamentare cuprinsă în anexa nr. 1.

**Art.2.** Se avizează ajustarea tarifului de operare al operatorului serviciului delegat, cu indicele prețurilor de consum total aferent perioadei iulie 2023 – ianuarie 2024, de la 457,02 lei/tonă, fără TVA la 471,98 lei/tonă, fără TVA, pentru colectarea separată și transportul separat al deșeurilor reciclabile de hârtie, metal, plastic și sticlă din deșeurile municipale (Tcs FRACȚIA USCATĂ), conform Fișei de fundamentare cuprinsă în anexa nr. 2.

**Art.3.** Se avizează ajustarea tarifului de operare al operatorului serviciului delegat, cu indicele prețurilor de consum total aferent perioadei iulie 2023 – ianuarie 2024, de la 312,23 lei/tonă, fără TVA la 322,45 lei/tonă, fără TVA, pentru colectarea separată și transportul separat al biodeșeurilor, al deșeurilor reziduale, inclusiv a reziduurilor menajere și similare și al altor deșeuri colectate separat decât cele de hârtie, metal, plastic și sticlă, (Tcs FRACȚIA UMEDĂ), conform Fișei de fundamentare cuprinsă în anexa nr. 3.

**Art.4.** Se avizează ajustarea tarifului de operare al operatorului serviciului delegat, cu indicele preturilor de consum total aferent perioadei iulie 2023 – ianuarie 2024 de la 679,41 lei/tonă, fără TVA la 701,65 lei/tonă, fără TVA, pentru colectarea separată și transportul separat al deșeurilor voluminoase colectate în cadrul campaniilor de colectare (Tcs voluminoase), conform Fișei de fundamentare cuprinsă în anexa nr. 4.

**Art.5.** Se avizează ajustarea tarifului de operare al operatorului serviciului delegat, cu indicele preturilor de consum total aferent perioadei iulie 2023 – ianuarie 2024, de la 290,32 lei/tonă, fără TVA la 299,83 lei/tonă, fără TVA, pentru colectarea separată și transportul separat al deșeurilor textile colectate în cadrul campaniilor de colectare (Tcs textile), conform Fișei de fundamentare cuprinsă în anexa nr. 5.

**Art.6.** Se avizează ajustarea tarifului de operare al operatorului serviciului delegat, cu indicele preturilor de consum total aferent perioadei iulie 2023 – ianuarie 2024, de la 794,71 lei/tonă, fără TVA la 820,73 lei/tonă, fără TVA, pentru colectarea separată și transportul separat al deșeurilor periculoase din deșeurile menajere colectate în cadrul campaniilor de colectare (Tcs periculoase), conform Fișei de fundamentare cuprinsă în anexa nr. 6.

**Art.7.** Se avizează actul adiţional la Contractul nr. 3629 din 27.06.2023, conform anexei nr.7.

**Art.8.** Anexele nr. 1 - 7 fac parte integrantă din prezenta hotărâre.

**Art.9.** Se mandatează Asociația de Dezvoltare Intercomunitară „Ecolect Mureş” prin Directorul executiv să semneze actul adiţional la contractul de delegare, conform celor menționate la art.7.

**Art.10.** Se mandatează Primarul municipiului/oraşului/comunei\_\_\_\_\_\_\_\_\_\_\_\_\_\_\_\_\_, să voteze în AGA ADI „Ecolect Mureş” aprobarea actului adițional conform art.7.

**Art.11.** Prezenta hotărâre se comunică Instituţiei Prefectului Judeţul Mureş, Consiliului Judeţean Mureş, precum şi Asociaţiei de Dezvoltare Intercomunitară “Ecolect Mureş”, care va supune aprobării în Adunarea generală actul adițional aprobat la art.6 și răspunde de aducerea ei la îndeplinire.

\_\_\_\_\_\_\_\_\_\_\_\_\_\_\_\_\_\_\_\_\_\_\_

**ANEXA 7 la Hotărârea Consiliului Local \_\_\_\_\_\_\_\_**

**Act adițional nr.\_\_ la contractul nr. 3629/27.06.2023**

**”Contractul de servicii pentru prestarea activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al județului Mureș - Zona 2 - Târgu Mureș” (negociere fără publicare prealabilă a unui anunț de participare)**

Părţile contractante

**Asociaţia de Dezvoltare Intercomunitară ECOLECT MUREȘ,** cu sediul în Tîrgu Mureș strada Primăriei nr. 2, județul Mureș, înregistrată Registrul asociaţiilor si fundaţiilor de pe lângă judecătoria Tîrgu Mureş cu numărul 38/18.06.2008, cod unic de înregistrare 24219033, cont RO45 BTRL 0270 1205 G999 14XX deschis la Banca Transilvania – Sucursala Tîrgu Mureş, reprezentat(ă) de Tóth Andrea, director executiv, în numele şi pe seama unităţilor administrativ-teritoriale membre: Municipiul Târgu Mureș, Oraşul Miercurea Nirajului, comunele Band, Bereni, Corunca, Cristești, Eremitu, Ernei, Glodeni, Gornești, Hodoșa, Livezeni, Mădăraș, Măgherani, Pănet, Sâncraiu de Mureș, Sângeorgiu de Mureș, Sântana de Mureș, Vărgata*,*aceste unităţi administrativ-teritoriale având împreună calitatea de delegatar), denumit/ă/e în cele ce urmează „**Autoritate contractantă**”, pe de o parte,

și

**Asocierea POLARIS M HOLDING SRL (lider de asociere) – SC URBAN GRUP ENVIRONMENT SRL**, reprezentată prin liderul asocierii desemnat **SC POLARIS M HOLDING SRL** cu sediul în: municipiul Constanța, str. Spiru Haret nr.2A, județul Constanța, telefon: +40 241 548 700, fax: +40 241 548 711, e-mail: office@polaris.ro, număr de înmatriculare Registrul Comerțului sub nr.J13/1645/1999, cod de înregistrare fiscală CUI RO12079629, cont IBAN nr. RO40 BACX 0000 0045 2223 0001, deschis la UNICREDIT BANK- sucursala Constanța, reprezentată prin Itu Adrian Petre, având funcția de administrator al Societății și denumită în continuare „**PRESTATOR**”, pe de altă parte,

Având în vedere solicitarea Asocierii POLARIS M HOLDING SRL (lider de asociere) – SC URBAN GRUP ENVIRONMENT SRL nr. 238/14.03.2024 privind modificarea contractului nr. 3629/27.06.2023, în temeiul prevederilor art. 39 din contract, părțile au convenit încheierea prezentului act adiţional conform termenilor și condiţiilor stipulate astfel:

**Art.I.** Se aprobă ajustarea tarifului de operare al operatorului serviciului delegat, pentru colectarea separată și transportul separat al deșeurilor reciclabile de hârtie, metal, plastic și sticlă din deșeurile municipale (Tcs FRACȚIA USCATĂ),de la 457,02 lei/tonă, fără TVA la 471,98 lei/tonă, fără TVA, conform Fișei de fundamentare cuprinsă în anexa nr. 2.

**Art.II.** Se aprobă ajustarea tarifului de operare al operatorului serviciului delegat, pentru colectarea separată și transportul separat al biodeșeurilor, al deșeurilor reziduale, inclusiv a reziduurilor menajere și similare și al altor deșeuri colectate separat decât cele de hârtie, metal, plastic și sticlă, (Tcs FRACȚIA UMEDĂ), de la 312,23 lei/tonă, fără TVA la 322,45 lei/tonă, fără TVA, conform Fișei de fundamentare cuprinsă în anexa nr. 3.

**Art.III.** Se aprobă ajustarea tarifului de operare al operatorului serviciului delegat, pentru colectarea separată și transportul separat al deșeurilor voluminoase colectate în cadrul campaniilor de colectare (Tcs voluminoase), de la 679,41 lei/tonă, fără TVA la 701,65 lei/tonă, fără TVA conform Fișei de fundamentare cuprinsă în anexa nr. 4.

**Art.IV.** Se aprobă ajustarea tarifului de operare al operatorului serviciului delegat, pentru colectarea separată și transportul separat al deșeurilor textile colectate în cadrul campaniilor de colectare (Tcs textile), de la 290,32 lei/tonă, fără TVA la 299,83 lei/tonă, fără TVA, conform Fișei de fundamentare cuprinsă în anexa nr. 5.

Art. V Se aprobă ajustarea tarifului de operare al operatorului serviciului delegat, pentru colectarea separată și transportul separat al deșeurilor periculoase din deșeurile menajere colectate în cadrul campaniilor de colectare (Tcs periculoase) de la 794,71 lei/tonă, fără TVA la 820,73 lei/tonă, fără TVA, conform Fișei de fundamentare cuprinsă în anexa nr. 6.

**Art.VI.** Clauzele cărora le sunt incidente modificările aprobate la art.I - art.V se vor aplica în mod corespunzător, iar celelalte clauze contractuale rămân neschimbate.

Încheiat azi, ............................ , în 2 exemplare, câte unul pentru fiecare Parte, având aceeaşi forţă probantă.

Pentru AUTORITATEA CONTRACTANTĂ PRESTATOR